Victor Ponta spune că a ordonat inundarea unor sate din România pentru a proteja Belgradul, în 2014. Principalele reacții politice
Candidatul independent la prezidențiale și fost premier Victor Ponta a declarat, în cadrul podcastului „Hai, live! cu Turcescu și Andronic”, difuzat miercuri, că, în 2014, când era premier al României, iar Serbia a fost lovită de cele mai grave inundații din istoria sa, a preferat ca sate românești de pe clisura Dunării să fie inundate, pentru a proteja Belgradul. Acest lucru i-a adus, de altfel, cetățenia sârbă, acordată de statul vecin, motivul primirii ei fiind mult timp un semn de întrebare pentru public.